Connectors que s'integren amb d'altres aplicacions i llocs web.
Paul Cutler
pcutler@gnome.org

# Complements d'integració amb l'escriptori

Els complements d'integració amb l'escriptori interactuen entre el Tomboy i altres aplicacions o llocs web.

# Enllaços de Bugzilla

El complement enllaços de Bugzilla us permet arrossegar un URL de Bugzilla des del navegador al Tomboy. Després d'arrossegar l'enllaç a una nota, el Tomboy us mostrarà el número de l'error com un enllaç actiu al costat d'una icona d'error per mostrar-vos que és un enllaç de Bugzilla. Si feu clic a l'enllaç en una nota del Tomboy, s'obrirà la pàgina de Bugzilla en una finestra del navegador.

# Integració del correu electrònic de l'Evolution

El connector d'integració del correu electrònic de l'Evolution permet deixar anar un correu electrònic de l'Evolution a una nota del Tomboy. Aquesta nota mostrarà una icona amb un sobre i a l'assumpte de la nota es mostrarà com un enllaç. Si feu clic en aquest enllaç obrireu el correu electrònic a l'Evolution.

# Capacitat d'impressió

Aquest complement ja ve activat per defecte i us permet imprimir les notes. Si inhabiliteu aquest complement ja no podreu imprimir les notes.