Konfigurē Tomboy, lai sinhronizētu savas piezīmes.
Paul Cutler
pcutler@gnome.org
GNOME Dokumentācijas Projekts
2010-2012

# Konfigurē un uzstādi sinhronizāciju

# Aktivē sinhronizāciju

Tomboy spēj sinhronizēt tavas piezīmes starp vairākiem datoriem. Tas tev ļauj izveidot piezīmju rezerves kopijas citā datorā vai dalīties ar piezīmēm starp citiem datoriem tā, lai tev tām vienmēr būtu pieeja.

Tu vari aktivēt sinhronizāciju, atverot Tomboy Iestatījumi, izmantojot savu peli, lai veiktu labo klikšķi uz Tomboy ikonas savā panelī, uzdevumu joslā vai dokā. Izvēlies Iestatījumi un tad izvēlies Sinhronizācija cilni. Tu vari arī atvērt Tomboy iestatījumi no Meklēt visas piezīmes izvēlnes. No šīs izvēlnes paņem RediģētIestatījumi.

# Piezīmju konfliktu pārvaldīšana

Tu vari uzstādīt noklusēto rīcību Tomboy programmai, kad piezīme ir atklāta kā konfliktējoša. Tas var notikt, kad piezīmes netiek regulāri sinhronizētas.

Iestatījumi izvēlnē, nospied Paplašināti pogu. Tu vari izvēlēties 1 no 3 iespējām kā noklusēto konfliktu pārvaldīšanas rīcību.

Vienmēr jautāt man kā rīkoties.. Šī ir noklusētā rīcība un, kad Tomboy sastapsies ar konfliktu, tev vienmēr pieprasīs, vai tu vēlies pārsaukt lokālo piezīmi vai aizvietot to ar piezīmi no servera.

Pārsaukt manu lokālo piezīmi. Ja ir izvēlēta šī iespēja, Tomboy automātiski aizvietos piezīmi ar kopiju no attālā datora un pārsauks to, lai tu nepazaudētu tajā esošo informāciju.

Aizvietot manu lokālo piezīmi ar servera atjauninājumu. Ja ir paņemta šī iespēja, kad tu sinhronizēsi, Tomboy pārrakstīs un aizvietos tavu piezīmi ar kopiju no attālā datora.

Automātiskā piezīmju pārrakstīšana ir neatsaucama. Tava lokālā piezīme tiks aizvietota ar kopiju no attālā datora un tu pazaudēsi visu informāciju, kura bija pirms sinhronizēšanas.

# Konfigurē sinhronizāciju, izmantojot WebDav

Lai sinhronizētu piezīmes ar WebDAV serveri, tev vajadzēs wdfs FUSE failu sistēmu. Vadies pēc savas operētājsistēmas dokumentācijas, lai uzstādītu FUSE uz sava lietotāja konta. Kā arī būs nepieciešams uzstādīts GNOME Keyring.

Izvēlies WebDAV no Serviss lejupkrītošā saraksta. Aizpildi savienojuma informāciju savam serverim un nospied Saglabāt pogu. Tagad tu vari sinhronizēt piezīmes.

# Konfigurē sinhronizāciju, izmantojot SSH

Lai sinhronizētu piezīmes ar SSH serveri, tev ir nepieciešama FUSE failu sistēma, saukta arī par sshfs. Vadies pēc savas operētājsistēmas dokumentācijas, lai uzstādītu FUSE savam lietotāja kontam. Tev būs nepieciešama arī SSH atslēga savam SSH servera kontam, kuru var nodrošināt Seahorse programma, kura ir pazīstama arī kā Paroles un atslēgas.

Ir ieteicams izmantot trešo datoru vai serveri kā attālināto datoru, lai uzglabātu sinhronizētās piezīmes, kuras ir plānots sinhronizēt starp vairākiem datoriem.

Atver Passwords and Encryption Keys, izvēloties LietotnesPiederumiPasswords and Encryption Keys. Nospied uz savas atslēgas un no izvēlnes, izvēlies AttālinātiKonfigurē atslēgu drošai čaulai un ievadi datora, ar kuru vēlies sinhronizēt piezīmes, domēna vārdu vai IP adresi, Datora Nosaukums laukā. Ievadi attālinātā datora lietotājvārdu Lietotājvārds laukā un spied Uzstādīt. Kad prasīts, ievadi paroli un atslēgas uzstādīšana tiks pabeigta.

Tomboy programmā, izvēlies SSH no Serviss lejupkrītošā saraksta. Aizpildi servera savienojuma datus un nospied Saglabāt pogu. Kā Mapes Ceļš, neobligāts lauks, vajadzētu norādīt uz tukšu mapi. Tu esi gatavs sinhronizēt savas piezīmes.

# Konfigurē sinhronizāciju ar lokālu mapi

Tu varētu vēlēties sinhronizēt savas piezīmes ar lokālu mapi, ja šī mape ir pieejama citām sistēmām, vai, ja šī mape ir attālā servera montējums.

Izvēlies Lokālo mapi no Serviss lejupkrītošā saraksta. Izvēlies vēlamās sinhronizācijas Mapes Ceļš un nospied Saglabāt pogu. Tu esi gatavs piezīmju sinhronizācijai.