Ρυθμίστε το Tomboy να συχρονίζει τις σημειώσεις σας.
Paul Cutler
pcutler@gnome.org
Έργο Τεκμηρίωσης GNOME
2010-2012

# Διαμόρφωση και ρύθμιση του συγχρονισμού

# Ενεργοποίηση συγχρονισμού

Το Tomboy μπορεί να συγχρονίσει τις σημειώσεις σας μεταξύ πολλών υπολογιστών. Σας επιτρέπει να έχετε ένα αντίγραφο ασφαλείας των σημειώσεων σας σε άλλο υπολογιστή ή να διαμοιραστείτε από κοινού τις σημειώσεις σας και να έχετε πάντα πρόσβαση σε αυτές.

Μπορείτε να ενεργοποιήσετε το συγχρονισμό ανοίγοντας τις Προτιμήσεις Tomboy χρησιμοποιώντας το ποντίκι σας με δεξί κλικ στο εικονίδιο του Tomboy στον πίνακα εφαρμογών σας, τη γραμμή εργασιών ή το dock και επιλέξτε Προτιμήσεις και ύστερα την καρτέλα Συγχρονισμός. Μπορείτε επίσης να ανοίξετε τις Προτιμήσεις Tomboy από το διάλογο Αναζήτηση σε όλες τις σημειώσεις. Από το μενού επιλέξτε ΕπεξεργασίαΠροτιμήσεις.

# Διαχείριση συγκρούσεων των σημειώσεων

Μπορείτε να ορίσετε την προεπιλεγμένη συμπεριφορά του Tomboy όταν ανακαλύπτει μια συγκρουόμενη σημείωση. Αυτό μπορεί να συμβεί όταν δεν συγχρονίζονται οι σημειώσεις σε τακτική βάση.

Στις Προτιμήσεις πατήστε το κουμπί Για προχωρημένους. Μπορείτε να επιλέξετε ανάμεσα από τρεις επιλογές ως τη προεπιλεγμένη συμπεριφορά στη διαχείριση των συγκρούσεων:

Να γίνεται πάντα ερώτηση πριν από κάθε ενέργεια. Αυτή είναι η προεπιλεγμένη επιλογή όταν το Tomboy αντιμετωπίζει μια σύγκρουση σημειώσεων, το Tomboy θα σας ρωτήσει αν θέλετε να μετονομάσετε ή να αντικαταστήσετε την τοπική σημείωση με τη σημείωση που έχει αποθηκευτεί στον εξυπηρετητή.

Μετονομασία της τοπικής μου σημείωσης. Αν είναι επιλεγμένη αυτή η επιλογή, το Tomboy θα αντικαταστήσει αυτόματα τη σημείωση με ένα αντίγραφο από τον απομακρυσμένο υπολογιστή και θα μετονομάσει τη σημείωση στον υπολογιστή σας, έτσι ώστε να μη χάσετε τις πληροφορίες της σημείωσης.

Αντικατάσταση της τοπικής μου σημείωσης με την ενημέρωση του εξυπηρετητή. Αν έχετε επιλέξει αυτή την επιλογή, κατά τον συγχρονισμό, το Tomboy θα διαγράψει και θα αντικαταστήσει την αποθηκευμένη σημείωση στον υπολογιστή σας με ένα αντίγραφο από τον απομακρυσμένο υπολογιστή.

Η αυτόματη αντικατάσταση της σημείωσης είναι μόνιμη. Η τοπική σας σημείωση θα αντικατασταθεί από το αντίγραφο του απομακρυσμένου υπολογιστή και θα χάσετε τις πληροφορίες που ήταν αποθηκευμένες πριν το συγχρονισμό.

# Διαμόρφωση συγχρονισμού χρησιμοποιώντας WebDav

Για να συγχρονίσετε τις σημειώσεις σας με έναν εξυπηρετητή WebDAV, θα χρειαστεί να έχετε εγκατεστημένο το σύστημα αρχείων wdfs FUSE. Ακολουθήστε τις οδηγίες του λειτουργικού σας συστήματος για να εγκαταστήσετε το FUSE στο λογαριασμό σας. Επιπλέον θα χρειαστεί να έχετε εγκατεστημένο και το GNOME Keyring.

Επιλέξτε WebDAV από τη λίστα επιλογών Υπηρεσία. Συμπληρώστε τις πληροφορίες σύνδεσης για τον εξυπηρετητή σας και στη συνέχεια κάντε κλικ στο κουμπί Αποθήκευση. Είστε πλέον έτοιμος να συγχρονίσετε τις σημειώσεις σας.

# Διαμόρφωση συγχρονισμού χρησιμοποιώντας SSH

Για να συγχρονίσετε τις σημειώσεις σας με έναν εξυπηρετητή SSH, θα χρειαστεί να έχετε εγκατεστημένο το σύστημα αρχείων FUSE, εγκατεστημένο ονομάζεται και sshfs. Ακολουθήστε τις οδηγίες του λειτουργικού σας συστήματος για να ρυθμίσετε το FUSE στο λογαριασμό σας. Επιπλέον θα χρειαστείτε ένα κλειδί SSH για το λογαριασμό σας στον εξυπηρετητή SSH το οποίο μπορεί να δοθεί από την εφαρμογή Seahorse, γνωστή και ως Κωδικοί και κλειδιά κρυπτογράφησης.

Συνίσταται η χρήση ενός τρίτου υπολογιστή ή ενός εξυπηρετητή ως τον απομακρυσμένο υπολογιστή στον οποίο θα αποθηκεύονται οι σημειώσεις που θα συγχρονίζονται μεταξύ υπολογιστών.

Ανοίξτε το Κωδικοί και κλειδιά κρυπτογράφησης επιλέγοντας ΕφαρμογέςΒοηθήματαΚωδικοί και κλειδιά κρυπτογράφησης. Επιλέξτε το κλειδί σας, και από το μενού επιλέξτε ΑπομακρυσμέναΡύθμιση κλειδιού για ασφαλές κέλυφος και πληκτρολογήστε το όνομα τομέα ή τη διεύθυνση IP του υπολογιστή με τον οποίο θέλετε να συγχρονιστείτε στο πεδίο Όνομα υπολογιστή. Πληκτρολογήστε το όνομα χρήστη του απομακρυσμένου υπολογιστή στο Όνομα εισόδου: και πατήστε Ρύθμιση. Όταν σας ζητηθεί, εισάγετε τον κωδικό και θα ολοκληρωθεί η ρύθμιση του κλειδιού σας.

Επιλέξτε SSH από τη λίστα επιλογών Υπηρεσία. Συμπληρώστε τις πληροφορίες σύνδεσης για τον εξυπηρετητή σας και στη συνέχεια κάντε κλικ στο κουμπί Αποθήκευση. Η Διαδρομή φακέλου, αν και προαιρετική, πρέπει να δείχνει σε έναν άδειο φάκελο. Είστε πλέον έτοιμος να συγχρονίσετε τις σημειώσεις σας.

# Διαμόρφωση συγχρονισμού σε έναν τοπικό φάκελο

Μπορεί να θέλετε να συγχρονίσετε τις σημειώσεις σας σε ένα τοπικό φάκελο αν αυτός είναι διαθέσιμος και στα άλλα συστήματα σας, ή αν ο φάκελος αντιπροσωπεύει μια τοπική προσάρτηση ή έναν απομακρυσμένο εξυπηρετητή.

Επιλέξτε από τη λίστα επιλογών Υπηρεσία. Επιλέξτε την επιθυμητή Διαδρομή φακέλου και στη συνέχεια κάντε κλικ στο κουμπί Αποθήκευση. Είστε πλέον έτοιμος να συγχρονίσετε τις σημειώσεις σας.