Activació de les funcions addicionals de les notes.
Paul Cutler
pcutler@gnome.org

# Els complements del Tomboy

Els complements afegeixen funcions addicionals a les notes del Tomboy.

# Retroenllaços

El complement Retroenllaços ja ve activat per defecte i permet comprovar quines notes estan enllaçades amb la nota que esteu visualitzant.

# Exporta a HTML

El complement Exporta a HTML ja ve activat per defecte i exporta una nota a HTML.

Per exportar una nota a HTML premeu la icona Eines i trieu Exporta a HTML. A continuació se us mostrarà un diàleg per desar la nota. Trieu la carpeta on voleu desar la nota i canvieu el nom de la nota per al nou fitxer html si voleu que sigui diferent al nom de la nota. Llavors la nota es desarà com un fitxer HTML i es mostrarà al navegador.

# Inserció de marca horària

El complement Inserció de marca horària està desactivat per defecte. Per activar-lo trieu el complement Inserció de marca horària i després premeu Habilita a les preferències del Tomboy.

Per afegir una marca horària a les notes premeu la icona Eines a la barra de tasques de la nota i trieu Insereix marca horària o premeu Ctrl + D.

# Nota del dia

El complement Nota del dia està desactivat per defecte. Per activar-lo trieu el complement Nota del dia i després premeu Habilita a les preferències del Tomboy.

El complement Nota del dia crearà diàriament una nota nova amb un títol com, per exemple, Avui:dijous, 21 gener 2010. La nota també afegirà automàticament les línies de Tasques i Cites.

# Seguiment de la carpeta de notes

El complement de seguiment de la carpeta de notes fa un seguiment de la carpeta on es desen les notes. Si el complement detecta canvis a les notes, els aplicarà i aquests es mostraran a les notes. Aquest complement l'utilitzen habitualment els serveis de sincronització de tercers com el Dropbox. Aquest manual d'ajuda no cobreix la configuració de serveis de sincronització de tercers.