Edició i formatació de les notes.
Paul Cutler
pcutler@gnome.org

# Edició de notes

El Tomboy us permet formatar el text d'una nota de moltes maneres amb les opcions desfés/refés, negreta, cursiva i subratllat.

# Opcions desfés/refés

Per desfer la darrera acció, com escriure una paraula o la formatació d'un text, premeu la icona Text de la barra de tasques i trieu Desfés.

Si voleu refer una paraula o un text després d'haver utilitzat l'opció de desfer, premeu la icona Text a la barra de tasques i trieu Refés.

# Formatació del text

Podeu formatar el text de les notes de moltes maneres amb funcions com, per exemple, el subratllat de paraules, l'escriptura del text en negreta o en cursiva, el realçament de paraules i frases o el barrat del text.

# Canvi de la mida del text

Podeu canviar la mida del text de les notes de dues maneres.

Realceu el text que voleu engrandir o disminuir i premeu Ctrl+ per engrandir-lo o Ctrl- per disminuir-lo.

També podeu prémer la icona Text a la barra de tasques i triar una de les quatre mides predefinides: petita, normal, gran o molt gran.

# Formatació dels pics

Els pics es poden crear amb el teclat o amb la icona Text de la barra de tasques.

Per crear un pic manualment, premeu la tecla * i després escriviu el text. Després de prémer la tecla de retorn, el Tomboy convertirà automàticament la línia que comenci amb un asterisc en un pic i la línia següent també s'autoformatarà amb un pic. Si voleu crear un pic de segon nivell, premeu la Tecla de tabulació després de prémer la Tecla de retorn.

També podeu convertir a un element de llista qualsevol línia si la realceu, trieu la icona Text de la barra de tasques i activeu la casella de selecció Pics.