Sincronització de les notes del Tomboy amb d'altres ordinadors
Paul Cutler
pcutler@gnome.org

# Sincronització de les notes

# Sincronització manual de les notes

Podeu sincronitzar les notes de tres maneres:

Des de qualsevol nota feu clic a la icona Eines i trieu Sincronitza les notes.

Al diàleg Cerca totes les notes trieu EinesSincronitza les notes.

Si utilitzeu el ratolí feu clic a la icona del Tomboy al quadre, a la barra de tasques o al llançador d'aplicacions i trieu Sincronitza les notes.

# Sincronització automàtica de les notes

El Tomboy pot sincronitzar automàticament les notes en un segon pla. És recomanable que configureu com voleu gestionar els conflictes de les notes abans d'habilitar la sincronització automàtica. Trobareu més informació sobre la gestió de conflictes de notes a la pàgina .

Per habilitar la sincronització obriu les Preferències del Tomboy fent clic amb el botó secundari a la icona del Tomboy al quadre, a la barra de tasques o al llançador d'aplicacions, trieu Preferències i després seleccioneu la pestanya Sincronització.També podeu obrir les Preferències del Tomboy des del diàleg Cerca totes les notes: EditaPreferències.

Per habilitar la sincronització automàtica, activeu la casella Sincronitza automàticament en segon pla cada x minuts que es troba a la part inferior de la pestanya Sincronització.

L'opció per defecte del Tomboy és sincronitzar les notes cada 10 minuts. Per canviar la freqüència de sincronització del Tomboy, introduïu un número o utilitzeu el ratolí per augmentar o disminuir el número de minuts en el diàleg corresponent.

Per inhabilitar la sincronització automàtica, desactiveu la casella Sincronitza automàticament en segon pla cada x minuts.